**Smittevernveileder for elever ved Godalen videregående skole høsten 2020** **(gult nivå)**

*Oppdatert 14.09.2020*

**De tre hovedreglene for å bremse smittespredning på skolen er:**

1. **Syke personer skal ikke være på skolen**
2. **God hygiene**
3. **Redusert kontakt mellom elever (avstand)**

[Skolen følger den til enhver tid gjeldene smittevernveileder fra Utdanningsdirektoratet og øvrige retningslinjer fra helsemyndighetene.](https://www.udir.no/kvalitet-og-kompetanse/sikkerhet-og-beredskap/informasjon-om-koronaviruset/smittevernveileder/ungdomsskole-vgo/)

1. **Syke personer skal ikke være på skolen**

Elever skal *ikke* møte på skolen:

* **Elever skal selv med milde luftveissymptomer og sykdomsfølelse ikke møte på skolen**. De skal holde seg hjemme til allmenntilstanden er god. Elever kan komme tilbake til skolen når de føler seg friske og feberfri, selv om de fortsatt har noen symptomer på luftveisinfeksjon (noe snørr, tett nese og lett hoste). Se Folkehelseinstituttets nettsider: [Hvis du mistenker at du er syk med koronaviruset (FHI.no).](https://www.fhi.no/nettpub/coronavirus/fakta/hvis_du_mistenker_at_du_er_syk_med_covid-19/?term=&h=1)
* **Elever med luftveissymptomer bør følge Folkehelseinstituttets anbefalinger for testing**. Per september 2020 betyr det at alle elever i ungdomsskole og videregående skole som har luftveisymptomer uten kjent årsak, testes og holder seg hjemme til de har fått svar. Ved negativ test kan de komme tilbake til skolen når allmenntilstanden er god, selv om de fortsatt har noen symptomer på luftveisinfeksjon.
* Hvis du har fått **bekreftet covid-19**:

Du skal være i isolasjon. Det er helsetjenesten som beslutter hvem som skal være i isolasjon og hvor lenge, etter råd gitt av Folkehelseinstituttet (se [www.fhi.no](http://www.fhi.no)). Retningslinjer til forskrift er gitt av Helsedirektoratet.

* Hvis du er i **nærkontakter/husstandsmedlem** til en person med bekreftet covid-19:

Du skal være i **karantene**. Det er helsetjenesten som beslutter hvem som skal være i karantene og hvor lenge, etter råd gitt av Folkehelseinstituttet (se [www.fhi.no](file:///C:\Users\Julie\AppData\Local\Microsoft\Windows\INetCache\Content.Outlook\1XHFDWXP\www.fhi.no)). Retningslinjer til forskrift er gitt av Helsedirektoratet.

1. **God hygiene**

God hånd- og hostehygiene reduserer smitte. Det anbefales å vaske hender grundig i minst 20 sekunder. Hendene tørkes deretter med engangs papirhåndklær.

Du skal vaske hender:

* Før du drar hjemmefra og når du kommer hjem
* Når du kommer til skolen
* Etter hosting/nysing
* Etter toalettbesøk
* Før og etter måltider
* Etter at du kommer inn fra uteaktivitet

Desinfeksjon (håndsprit) er et alternativ hvis ikke håndvaskmuligheter er tilgjengelig.

Host i tørkepapir, dersom du har dette tilgjengelige. Alternativt kan du hoste i albuen.

1. **Redusert kontakt mellom elever (avstand)**

* Håndhilsning og klemming bør unngås.
* Unngå å stå eller sitte tett, og hold minst 1 meters avstand fra hverandre utenfor klasserommet.
* Alle klasser skal holde seg mest mulig på sine områder og pausene holdes klasserommene.  Elevene har ikke lov til å ha unødvendig opphold utenfor sin klasses område.
* Kantinen brukes kun for å handle mat. Maten tas med og spises i klasserommene.
* Elever som har undervisning i verksted kan ha pausene i kantinen, men lærer styrer da tidspunkt for pausene.
* Større samlinger skal unngås.